Ego Robertus, Dei gratia Lingonensis episcopus, universitati vestre notum fieri volumus quod constitutus in nostra presentia dominus P. de Janicuria, recognovit se laudavisse, et etiam coram nobis laudavit venditionem illam quam Gaufridus de Villa nova miles, fecerat erga abbatem et conventum de Moris, super parte illa quam prefatus Gaufridus habebat in decima de Bourguignons, tam grossa quam minuta, que decima de feodo prefati P. movebat, sicut predicti P. et G. milites, asserebant. Actum anno Domini MºCCºXXXºIXº.